L 58/1578
BG
Официален вестник на Европейския съюз
23.2.2023 г.
ПОДГОТВИТЕЛНИ ДЕЙСТВИЯ
ГЛАВА PA 09 — ОКОЛНА СРЕДА И ДЕЙСТВИЯ ПО КЛИМАТА (продължение) PA 09 22
(продължение)
PA 09 22 02
(продължение) Първи етап: пилотен проект „Коперник“ за „Натура 2000“ В края на 2019 г. стартира пилотният проект „Коперник“ за „Натура 2000“ (COP4N2K) за използване на технологията на програма „Коперник“ за по-добро наблюдение на защитените зони по „Натура 2000“.
Този проект създаде автоматизирана система от модели за проследяване на развитието на затревените площи в европейската мрежа „Натура 2000“ на годишна основа; от 1992 г. насам (когато беше приета Директивата за местообитанията) се изготвят подробни карти на земното покритие.
Полагат се усилия, за да се гарантира, че една широка общественост, включително администрациите на държавите членки, управителите на защитени зони, ползвателите на земя и хората изобщо, ще може да получи достъп до информацията за тенденциите в затревените площи и свързаните с тях показатели и да ги разбере.
Всички данни се оповестяват публично чрез специален онлайн инструмент за визуализиране „Наблюдение на затревените площи в ЕС“.
Втора фаза: подготвително действие – „Наблюдение на затревените площи в ЕС“ Първият етап от пилотния проект трябваше да приключи в края на 2021 г. с обещаващи резултати.
В междинна оценка стана ясно, че ще е необходима втора фаза на пилотна подкрепа, за да се гарантират навременни последващи действия за пълно прилагане и достъпност.
Подготвителното действие ще се съсредоточи върху четири основни пункта, които се нуждаят от значително по-нататъшно развитие: 1) Наличните ресурси през първата фаза обхванаха само половината от всички защитени зони по „Натура 2000“ със значително затревени площи.
Разрастването ще позволи да бъде завършена (историческата) картина на затревените площи по „Натура 2000“.
2) Най-новите подобрения при идентифицирането на различните типове затревени площи и по-високата пространствена разделителна способност ще способстват за по-добро качество на наличните карти.
3) Информацията за настоящото затревено покритие също ще бъде допълнително прецизирана на ниво обект чрез свързване със съществуващи административни бази данни, като например националните системи за идентификация на земеделските парцели (СИЗП).
Това ще спомогне за предоставяне на информация с цел подходящо управление на обекта.
4) Проектът ще спомогне за доближаване на геопространствената информация за затревените площи до лицата, отговорни за вземането на решения, и до други ключови заинтересовани страни чрез: 1) интерактивен и редовно актуализиран публичен уебсайт; и 2) поредица от преки взаимодействия (напр. обучение чрез уебинари, посещения на обекти и др.) с избрани участници на национално или регионално равнище.
Инициативите биха могли да запълнят технологичните пропуски, като помогнат на заинтересованите страни да разберат ползата от тези инструменти и да използват наличната информация, и на свой ред да споделят практическите си нужди с цел информиране в интерес на бъдещото развитие.
Пълноценно функциониращото „Наблюдение на затревените площи в ЕС“ може да помогне на Съюза и неговите държави членки да наблюдават по-добре биологичното разнообразие, натиска, пред който е изправено то, и устойчивостта на защитените затревени площи по „Натура 2000“.
Повишената прозрачност и достъпност ще спомогнат не само за предотвратяване на бъдещи отрицателни въздействия, но и за обръщане на историческия спад чрез определяне на приоритетни площи за възстановяване на затревеното покритие.
ГЛАВА PA 10 — МИГРАЦИЯ Забележки Бюджетните кредити по тази глава са предназначени за финансиране на изпълнението на подготвителни действия в областта на прилагането на ДФЕС и Договора за Евратом, чиято цел е да се изготвят предложения с оглед на приемането на бъдещи действия.
Тяхната обща сума съответства на равнището на бюджетните кредити, посочени в статия 10 20 02.